Publication: Magyar Közlöny
Issue: MK-2009-196 (Year: 2009, Number: 196)
Era: 2004-2010
Section: alkalmazásáról szóló 3/1997. (II. 7.) PM rendelet alapján a pénzügyminiszter által adott azonosító szám.
Paragraph Index: 2812

35. sor = teljesítésarányosan finanszírozott kiadási előirányzatok, általánosan a 10-től 18. sorok együttes összege. E) Az államháztartás működési rendjéről szóló kormányrendelet 60. § (6) bekezdése alapján a munkaadókat terhelő járulékok előirányzata - a személyi juttatások előirányzata átcsoportosításával összefüggő módosítások kivételével - csak abban az esetben csökkenthető, ha a központi költségvetési szerv éves fizetési kötelezettségének - ideértve a korábban keletkezett, illetve tárgyévre átütemezett köztartozásokat is - eleget tud tenni, és erről - az előirányzat-módosítás benyújtásával egyidejűleg - a Kincstárnak nyilatkozik. A nyilatkozatot a Kincstár előirányzat-nyilvántartással foglalkozó szervezeti egységéhez kell eljuttatni. G) Az államháztartás működési rendjéről szóló Korm. rendelet alapján az időarányos és a teljesítésarányos finanszírozású kiadási előirányzatok között, a forrást biztosító támogatási előirányzatok összegét megváltoztató előirányzat-átcsoportosítás az irányító szerv hatáskörében hajtható végre. Ettől eltérő módon benyújtott módosítást a Kincstár visszautasítja. Központi beruházáshoz és feladatfinanszírozáshoz kapcsolódó előirányzat-módosítást tartalmazó bizonylat más előirányzat-módosítást nem tartalmazhat. A feladatfinanszírozáshoz kapcsolódó előirányzat-módosításról az űrlap benyújtása előtt a Fejezeti Főosztályt írásban értesíteni kell.

Source: https://magyarkozlony.hu/hivatalos-lapok/43f58c12d56f2415d43d0942b1ab2a93b6be60e8/dokumentumok/52b555bc69acbb7e0a2cee54576dd70e40468552/letoltes